সেখান থেকে তার প্রত্যাবর্তন হয় ২০১৪ সালের শেষ দিকে। আবারও নতুন করে নতুন উদ্যমে মিডিয়ায় বিচরণ শুরু হয় তার। কাজ করতে থাকেন অসংখ্য নাটক ও টেলিছবিতে। পাশাপাশি চিত্রনায়িকা হিসেবেও অভিষেক হয়েছে তার। আলভী আহমেদ পরিচালিত ‘ইউটার্ন’ নামের একটি ছবিতেও অভিনয় করেছেন তিনি। আর আসিফ ইসলাম এবং ফয়সাল রদ্দির যৌথ পরিচালনার ‘যাযাবর’ নামের একটি ছবিতেও তিনি চুক্তিবদ্ধ হয়েছিলেন ২০১৬ সালের মাঝামাঝিতে। তবে সেই ছবিটির আপডেট কোনো তথ্য জানাতে পারেননি সোনিয়া।